ЩIыналъэм и чемпион Къармэ Мажмудин
Налшык къалэм щызэхуащIыжащ шахмат блицымкIэ, классикэ шахматымкIэ, шахмат псынщIэмкIэ Кавказ Ищхъэрэ федеральнэ округым и спортсменхэм-ветеранхэм я чемпионатыр.
Урысейм и чемпионатым и кIэух Iыхьэм ди округым щыщу кIуэнухэр къыщыхаха а зэпеуэм кърихьэлIащ КъБР-м, КъШР-м, Ставрополь крайм, Дагъыстэным щыщ спортсмену 27-рэ.
Наградэхэм я нэхъыбапIэр КъБР-м и лIыкIуэхэм къахьащ. Дыщэ медалу 3 къылъысащ Налшык щыщ Къармэ Мажмудин (блицымкIэ, классикэмкIэ, шахмат псынщIэмкIэ). Прохладнэ къалэм щыщ Вулах Валерий дыжьын медалу тIурэ зы жэз медалрэ, Нарткъалэ щыщ Пэунэж Борис блицымкIэ ещанэ увыпIэр, классикэмкIэ етIуанэ увыпIэр къахьащ.
Гъэунэ Светланэ.
